Ana cece kuce kan shirin rusa gidaje a Jos - BBC Hausa - News
Ana cece kuce kan shirin rusa gidaje a Jos
An sabunta: 29 ga Nuwamba, 2012 - An wallafa a 08:57 GMT
Wasu gidajen da suka rushe sakamakon ambaliyar ruwa a Jos
A Jihar Filaton Nijeriya ana takaddama tsakanin gwamnati da mazauna wasu gidaje dake kusa da fadar Gbong Gwom Jos, wanda shi ne shugaban majalisar sarakunan gargajiya na jihar, dangane da shirin gwamnatin na rusa gidajen da sauran kadarorinsu.
Gwamnatin dai ta bayyana cewa daukar matakin ya zamo wajibi domin samar da sarari ga Gbong Gwom din wanda a halin yanzu ba ya zama a cikin fadar tasa dake tsakiyar unguwar da musulmi suka fi rinjaye a birnin dake yawan fama da rigingimu masu nasaba da kabilanci da kuma addini.
Sai dai kuma masu gidajen na adawa da matakin, saboda a cewar su wani yunkuri ne na raba su da muhallansu domin wata boyayyiyar manufa.
Da dama daga cikin mazauna gidaje kimanin arba’in da gwamnatin jihar Filaton ke cewa za ta rusa a kewayen fadar sun ce ba za su sayar da gidajen ba kuma ba su da niyyar tashi daga matsugunansu na iyaye da kakanni.
Wasu masu gidajen sun ce gidajen na su sun riga Fadar basaraken gargajiyar kafuwa a wurin.
An tuna da mutanen da suka rasa rai a Jos28 Nuwamba, 2012, Tsaro a Najeriya
Mutane 20 sun rasu a hadarin mota a kan hanyar Jos zuwa Bauchi30 Oktoba, 2012, Najeriya
Musulmi sun gudanar da zanga zangar lumana a Jos12 Satumba, 2012